Page:Comical history of Simple John and his twelve misfortunes (1).pdf/3

Rh after they’re married. He had but ae sister, and she had as little sense as himsel’, she was married on Sleeky Willie, the wylie weaver; his mither was a rattling rattle-scull’d wife, and they lived a’ in ae house, and every body held them as a family of fools. When John came to man’s estate, to the age of twenty-one years, he told his mither he would hae a wife o’ some sort, either young or auld, widow or lass, if they had but heads and lips, tongue and tail, he should tak them, and weel I wat, mither, quoth he, they’ll get a lumping penny-worth o’ me, get me wha will.

His mither tells him o’ the black butcher on Ti’ot-side, wha had three doughters, and every ane o’ them had something, there was Kate, Ann, and Girzy, had a hundred merks the piece. Kate and Ann had baith bastards. Girzy the eldest had a humph back, a high breast, baker legged, a short wry neck, thrawn mouth, and goggle ey’d; a perfect Æsop of the female kind, with as many crooked conditions within as without, a very lump of loun-like ill-nature row’d a’ together, as if she had